Vektløfting under Stillehavslekene 1999. Vektløfting var en av flere sporter som var med i de ellevte stillehavslekene som ble arrangert i Guam i perioden 29. mai til 12. juni 1999. Det var tiende gangen som vektløfting var med på programmet under stillehavslekene. Det var åtte vektklasser for menn og sju kvinner. Det ble delt ut tre sett medaljer i hver vektklasse; rykk, støt og sammenlagt. Nauru ble beste nasjon med tjuesju gullmedaljer foran Samoa med fem.